turjo4nis/wikipedia-bn-dump-20250701 huggingface dataset:
ট্রিপল এক্স সিনড্রোম

ট্রিপল এক্স সিনড্রোম, ট্রাইসোমি এক্স এবং ৪৭, XXX নামেও পরিচিত, এক্ষেত্রে একটি নারীর প্রতিটি কোষে অতিরিক্ত x ক্রোমোজোম উপস্থিতি থাকে। এই রোগে আক্রান্ত  মহিলাদের প্রায়শই গড় উচ্চতার থেকে বেশি লম্বা। সাধারণত অন্য কোন শারীরিক পার্থক্য থাকে না এবং প্রজনন স্বাভাবিক হয়। এই রোগের কারণে পেশী টোন কমে যায়, কিডনির সমস্যা দেখা দেয়।

ট্রিপল এক্স সিনড্রোমে একটি অতিরিক্র এক্স ক্রোমোজোম অতিরিক্ত তৈরি হয়। ট্রিপল এক্সটি প্রাথমিকভাবে মায়ের প্রজনন কোষের বিভাজন বা প্রাথমিক বিকাশের সময় কোষ বিভাজনের সময় এটি হতে পারে। এটি সাধারণত এক প্রজন্ম থেকে পরবর্তীতে উত্তরাধিকারসূত্রে পাওয়া যায় না। এটি এমন একটি ফর্ম যেখানে শরীরের কোষগুলির মাত্র এক শতাংশ XXX রুপে থাকতে পারে। রোগ নির্ণয় করা হয় ক্রোমোসোমাল বিশ্লেষণ দ্বারা।

এই রোগের চিকিৎসার মধ্যে বক্তৃতা থেরাপি, শারীরিক থেরাপি, এবং পরামর্শ অন্তর্ভুক্ত হতে পারে। এটি প্রতি ১,০০০ নারী জন্মের মধ্যে ১ জনের ক্ষেত্রে ঘটে। এটি অনুমান করা হয় যে ৯০% ক্ষতিগ্রস্তদের নির্ণয় করা হয় না কারণ তাদের কোনও  উপসর্গ থাকেনা বা মাত্র কয়েকটি উপসর্গ থাকে। এটি প্রথম ১৯৫৯ সালে চিহ্নিত করা হয়েছিল।

চিকিৎসা
একটি স্থিতিশীল বাড়ির পরিবেশ উপসর্গের কিছু উন্নত করতে পারে।

মহামারি-সংক্রান্ত বিদ্যা
ট্রিপল এক্স সিনড্রোম প্রায়  ১,০০০ টি মেয়েদের মধ্যে ১ জনের মধ্যে দেখা দেয়। ট্রিপল এক্স সিনড্রোম প্রতিদিনই গড়ে পাঁচ থেকে দশটি মেয়ে মার্কিন যুক্তরাষ্ট্রে জন্ম নেয়।

ইতিহাস 
৪৭, XXX ক্রিয়োটাইপ সহ একটি মহিলার প্রথম প্রতিবেদনটি প্রকাশিত হয় প্যাট্রিসিয়া এ. জ্যাকব্স, এট আল. দ্বারা ১৯৫৯ সালে স্কটল্যান্ডের এডিনবার্গের ওয়েস্টার্ন জেনারেল হাসপাতালে থেকে। এটি ৩৫ বছর বয়সী, ৫ ফিট ৯ ইঞ্চি (১৭৬ সেমি) লম্বা, ১২৮ পাউন্ড (৫৮.২ কেজি) ওজনের মহিলা, যিনি ১৯ বছর বয়সে অকালীন ডিম্বাশয় ব্যর্থতার শিকার হন; তার মা ছিলেন ৪১ বছর বয়সী এবং তার বাবার বয়স ছিল ৪০। জ্যাকবস এট আল. ৪৭, XXX মহিলাটিকে "সুপারফিমেল" বলে ছিলেন, যেটি অবিলম্বে সমালোচনা করা হয়েছিল, গ্রহণযোগ্যতা অর্জন করে নি, এবং ভুল অনুমানের উপর ভিত্তি করে তৈরি হয়েছিল যে স্তন্যপায়ীদের যৌন-সংকোচনের ব্যবস্থা ডোসোসফিলা ফল মাছির মতোই ছিল। অক্সফোর্ড ইংরেজি অভিধানের চিকিৎসা পদে থাকা প্রধান পরামর্শদাতা ব্রিটিশ প্যাথোলজিস্ট এবং জেনেটিকস্ট বার্নার্ড লেনক্স এই শব্দটিকে "XXX সিনড্রোম" বলে উল্লেখ করেছেন।

তথ্যসূত্র

বহিঃসংযোগ

নারীদের সিনড্রোম
সিনড্রোম
আব্দুস সালাম পিন্টু

আব্দুস সালাম পিন্টু হলেন একজন বাংলাদেশী রাজনীতিবিদ। তিনি বাংলাদেশ জাতীয়তাবাদী দলের (বিএনপি) ভাইস চেয়ারম্যান ও সাবেক উপ-শিক্ষামন্ত্রী ছিলেন।

জীবনী 
পিন্টু ২০০১ থেকে ২০০৩ সাল পর্যন্ত শিক্ষা মন্ত্রণালয়ের উপমন্ত্রী হিসেবে দায়িত্ব পালন করেন। এরপর তিনি ২০০৩ থেকে ২০০৬ সাল পর্যন্ত শিল্প মন্ত্রণালয়ের উপমন্ত্রী হিসেবে দায়িত্ব পালন করেন। ২১শে আগস্ট ২০০৪ গ্রেনেড হামলার সঙ্গে সম্পৃক্ততা থাকায়, ঐ মামলায় তাকে গ্রেফতার করা হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান। ২০১৬ সালে বিএনপির নির্বাহী কমিটির ভাইস-চেয়ারম্যান নিযুক্ত হন। তার ভাই মাওলানা তাজউদ্দিন হরকাতুল জিহাদ আল ইসলামীর প্রতিষ্ঠাতা নেতাদের মধ্যে একজন। ২০১৬ সালে কারাগারে বন্দি থাকা অবস্থায় তিনি বিএনপি'র নির্বাহী কমিটির ভাইস-চেয়ারম্যান নির্বাচিত হন। কেন্দ্রীয় বিএনপির প্রচার সম্পাদক সুলতান সালাউদ্দিন তার ছোট ভাই।

কর্মজীবন 
টাঙ্গাইল জেলা বিএনপির প্রতিষ্ঠাতা সাধারণ সম্পাদক আবদুস সালাম পিন্টু ১৯৯১, ১৯৯৬ সালের ১৫ ফেব্রুয়ারি ও ২০০১ সালের জাতীয় সংসদ নির্বাচনে টাঙ্গাইল-২ (গোপালপুর-ভূঞাপুর) আসন থেকে সংসদ সদস্য নির্বাচিত হয়েছিলেন। ২০০১ সালে তিনি শিক্ষা উপমন্ত্রীর দায়িত্ব পান।

মামলা 
২০০৮ সালে তিনি ২১ আগস্ট গ্রেনেড হামলার মামলায় গ্রেপ্তার হন তিনি। ২১ আগস্ট গ্রেনেড হামলার মামলায় ফাঁসির দণ্ডপ্রাপ্ত হয়ে তখন থেকেই তিনি কারাগারেই ছিলেন। প্রায় ১৭ বছর পর ২০২৪ সালের ২৪ ডিসেম্বর কাশিমপুর কেন্দ্রীয় কারাগার থেকে তিনি মুক্তি পান।

তথ্যসূত্র 

অষ্টম জাতীয় সংসদ সদস্য
বাংলাদেশ জাতীয়তাবাদী দলের রাজনীতিবিদ
বাংলাদেশী রাজনীতিবিদ অসম্পূর্ণ
জীবিত ব্যক্তি
পঞ্চম জাতীয় সংসদ সদস্য
টাঙ্গাইল জেলার রাজনীতিবিদ
খালেদা জিয়ার দ্বিতীয় মন্ত্রিসভার সদস্য
টাঙ্গাইল জেলার ব্যক্তি
ষষ্ঠ জাতীয় সংসদ সদস্য
ডাব্লিউডাব্লিউই সুপার শোডাউন

সুপার শোডাউন (মূলত সুপার শো-ডাউন হিসাবে শৈলীকৃত) হলো একটি পেশাদার কুস্তি প্রতি-দর্শনে-পরিশোধ এবং ডাব্লিউডাব্লিউই নেটওয়ার্কের একটি অনুষ্ঠান, যেটি ডাব্লিউডাব্লিউই প্রতি বছর আয়োজন করে থাকে। এটি একটি কানেটিকাট ভিত্তিক প্রচারণা এবং সরাসরি সম্প্রচারের পাশাপাশি ডাব্লিউডাব্লিউই নেটওয়ার্ক এবং প্রতি-দর্শনে-পরিশোধের মাধ্যমে এটি পাওয়া যায়।

এই অনুষ্ঠানটি ২০১৮ সালে প্রতিষ্ঠিত হয়েছে এবং কেবলমাত্র মার্কিন যুক্তরাষ্ট্রের বাইরের দেশের স্টেডিয়ামগুলোতে এটি অনুষ্ঠিত হয়ে থাকে। প্রথম অনুষ্ঠানটি অস্ট্রেলিয়ায় অনুষ্ঠিত হয়েছিল এবং এরপরের সকল অনুষ্ঠান সৌদি আরবে অনুষ্ঠিত হয়েছে।

সারাংশ

আরও দেখুন
 অস্ট্রেলিয়ায় ডাব্লিউডাব্লিউই
 সৌদি আরবে ডাব্লিউডাব্লিউই

তথ্যসূত্র

ডাব্লিউডাব্লিউইর প্রতি-দর্শনে-পরিশোধ অনুষ্ঠান
২০১৮-এ প্রতিষ্ঠিত পুনরাবৃত্ত ঘটনা
মুফতি আব্দুল হান্নান

মুফতি আব্দুল হান্নান ছিলেন একজন বাংলাদেশী সন্ত্রাসী ও হরকাতুল-উল-জিহাদ আল-ইসলামী বাংলাদেশ শাখার প্রধান। একাধিক অপরাধের জন্য তিনি মৃত্যুদণ্ডে দণ্ডিত হন এবং ২০১৭ সালের ১২ই এপ্রিল তাকে ফাঁসিতে ঝুলিয়ে মৃত্যুদণ্ড কার্যকর করা হয়।

কর্মজীবন 
মুফতি আব্দুল হান্নানের সোভিয়েত ইউনিয়ননের বিরুদ্ধে আফগান যুদ্ধের সংশ্লিষ্টতা আছে বলে মনে করা হয়। তিনি পাকিস্তানের পেশাওয়ার থেকে প্রশিক্ষণ গ্রহণ করেন এবং ৬ মাস ভারতের উত্তরপ্রদেশে সেমিনারে অতিবাহিত করেন। তিনি হরকাতুল-জিহাদ-আল-ইসলামী-এর বাংলাদেশ শাখার প্রধান ছিলেন। তাকে ১ অক্টোবর ২০০৫ সালে গ্রেফতার করা হয়।

মৃত্যু 
হান্নানকে ২০১৭ সালের ১২ই এপ্রিল বাংলাদেশ সময় রাত ১০টায় ফাঁসিতে ঝুলিয়ে মৃত্যুদণ্ড কার্যকর করা হয় কাশিমপুর কারাগারে। ব্রিটিশ হাইকমিশনার হত্যাচেষ্টা মামলায় তাকে এই মৃত্যুদণ্ড কার্যকর করা।

তথ্যসূত্র 

২০১৭-এ মৃত্যু
বাংলাদেশী ইসলামপন্থী
খুনের চেষ্টার দায়ে দোষী সাব্যস্ত ব্যক্তি
মৃত্যুদণ্ড কার্যকর হওয়া বাংলাদেশী ব্যক্তি
২০শ শতাব্দীতে জন্ম
ইসলামী সন্ত্রাসী গোষ্ঠীর নেতা
গোপালগঞ্জ জেলার ব্যক্তি
সুন্নি ইসলামপন্থী
তাকি তাকি (গান)

"তাকি তাকি" হলো ফরাসি সঙ্গীত শিল্পী ডিজে স্নেক, মার্কিন গায়িকা সেলিনা গোমেজ, পুয়ের্তো রিকান গায়ক ওজুনা এবং মার্কিন র‍্যাপার কার্ডি বির একটি গান। এটি ২০১৯ সালের ২৮শে সেপ্টেম্বর তারিখে মুক্তি পেয়েছে।

পটভূমি
২০১৮ সালের জুলাই মাসে, কার্ডি বি নিশ্চিত করেন যে তিনি ডিজে স্নেক, ওজুনা এবং একজন তৃতীয় রহস্যময়ী অতিথির সাথে একটি গানে কাজ করবেন। পরবর্তী মাসে, সেলিনা গোমেজ এবং কার্ডি বি লস অ্যাঞ্জেলেসে চিত্রায়িত এই গানের চিত্রসংগীতের অন্তরালের একটি ছবি প্রকাশ করেন। ১৭ই সেপ্টেম্বর তারিখে, ডিজে স্নেক এই গানের মুক্তি তারিখ ঘোষণা করেন।

রচনা
"তাকি তাকি" হলো একটি লাতিন ও রেগেটন সঙ্গীত। ওজুনা এই গানটি শুরু করেন এবং হুকটি পরিবেশন করেন, পরবর্তীতে কার্ডি বি এবং সেলিনা গোমেজ ইংরেজি এবং স্পেনীয় ভাষায় তাদের অংশ পরিবেশন করেন। এই গানটির দৈর্ঘ্য হচ্ছে ৩ মিনিট ৩২ সেকেন্ড।

চিত্রসংগীত
এই গানটির চিত্রসংগীতের পরিচালনা করেছেন কলিন টিলে। এটি ২০১৮ সালের ৯ই অক্টোবর প্রকাশ করা হয়। ২০১৮ আমেরিকান সঙ্গীত পুরস্কার-এ এই গানের একটি ছোট অংশ প্রকাশ করা হয়েছিল। এই গানের চিত্রসংগীতের সেট হচ্ছে রহস্যদঘাটনের পরের বিশ্ব।

বাণিজ্যিক কর্মক্ষমতা
মার্কিন যুক্তরাষ্ট্রে, "তাকি তাকি" হট লাতিন গানের তালিকার ১ নম্বরে অভিষেক করে, যেখানে ওজুনা তার নিজের গান "তে বোতে"-কে প্রতিস্থাপন করে। একই সাথে এই গানটি বিলবোর্ড হট ১০০-এর ২৭ নম্বরে অবস্থান করে। এই গানটি কার্ডি বিকে প্রথম র‍্যাপ সঙ্গীতশিল্পী  হিসেবে স্পোটিফাই গ্লোবাল ৫০ তালিকার শীর্ষে উঠতে সাহায্য করে।

তথ্যসূত্র

বহিঃসংযোগ
 
 স্পোটিফাইয়ে অডিও

২০১৮-এর একক
২০১৮-এর গান
কার্ডি বির গান
ডিজে স্নেকের গান
সেলিনা গোমেজের গান
ওজুনার গান
গেফেন রেকর্ডের একক
স্প্যাংলিশ গান
রেগেটন গান
কার্ডি বির লেখা গান
সেলিনা গোমেজের লেখা গান
বিলবোর্ড হট লাতিন গান নম্বর-এক একক
কলিন টিলে দ্বারা পরিচালিত চিত্রসঙ্গীত
স্পেনের শীর্ষ একক
জোড়ি ব্রেকার্স

জোড়ি ব্রেকার্স (, ) হচ্ছে ২০১২ সালে মুক্তিপ্রাপ্ত একটি হিন্দি চলচ্চিত্র। চলচ্চিত্রটিতে মাধবন এবং বিপাশা বসু মুখ্য ভূমিকায় অভিনয় করেন, এছাড়াও ছিলেন অমি বৈদ্য, দীপান্বিতা শর্মা এবং মিলিন্দ সোমন। চলচ্চিত্রটির পরিচালক ছিলেন অশ্বিনী চৌধুরী। চলচ্চিত্রটির নাম প্রথমে শাদী ফাস্ট ফরোয়ার্ড রাখার কথা ভাবা হয়েছিলো। ২০১২ সালের ২৪শে ফেব্রুয়ারি চলচ্চিত্রটি প্রেক্ষাগৃহে মুক্তি পেয়েছিলো।

অভিনয়ে 
আর. মাধবন - সিড খান্না
বিপাশা বসু - সোনালী অগ্নীহোত্রী
অমি বৈদ্য - নয়নসুখভাই চমনলাল প্যাটেল
দীপান্বিতা শর্মা - ম্যাগী
মিলিন্দ সোমন - মার্ক
মৃণালিনী শর্মা - ইরা
হেলেন - ম্যাডোনা

তথ্যসূত্র

বহিঃসংযোগ
 
 
 Jodi Breakers at Bollywood Hungama

২০১২-এর চলচ্চিত্র
২০১০-এর দশকের হিন্দি ভাষার চলচ্চিত্র
কুম্ভিলতা বিতর্কে জড়িত চলচ্চিত্র
ভারতীয় প্রণয়ধর্মী হাস্যরসাত্মক চলচ্চিত্র
এদিত পিয়াফ

এদিত পিয়াফ (; জন্ম: এদিত জোভান্না গাসোঁ, ১৯ ডিসেম্বর ১৯১৫ - ১০ অক্টোবর ১৯৬৩) ছিলেন একজন ফরাসি সঙ্গীতশিল্পী, গীতিকার, কাবারে গায়িকা ও চলচ্চিত্র অভিনেত্রী। তিনি ফ্রান্সের জাতীয় শান্তোজ ও দেশের অন্যতম খ্যাতিসম্পন্ন আন্তর্জাতিক তারকা ছিলেন।

পিয়াফের সঙ্গীতসমূহ বেশিরভাগ সময় আত্মজীবনীমূলক হত এবং তিনি প্রেম ও বিরহ সম্পর্কিত শাঁসাঁ ও টর্চ ব্যালাডে প্রসিদ্ধ ছিলেন। তার সবচেয়ে বিখ্যাত গানসমূহ হল "লা ভি অঁ রোজ" (১৯৪৬), "নোঁ, জ্য ন্য র‍্যগ্রেত রিয়ঁ" (১৯৬০), "হ্যুমন অ লামুর" (১৯৪৯), "মিলর" (১৯৫৯), "লা ফুল" (১৯৫৭), "লাক্কোরদেনিস্ত" (১৯৪০), এবং "পাদাম, পাদাম..." (১৯৫১)।

১৯৬৩ সালে তার মৃত্যুর পর তার জীবনী অবলম্বনে কয়েকটি বই রচিত হয়েছে এবং চলচ্চিত্র নির্মিত হয়েছে, তন্মধ্যে রয়েছে ২০১৭ সালের একাডেমি পুরস্কার বিজয়ী "লা ভি অঁ রোজ''।

তথ্যসূত্র

বহিঃসংযোগ 

 
 

১৯১৫-এ জন্ম
১৯৬৩-এ মৃত্যু
২০শ শতাব্দীর ফরাসি গায়িকা
ইতালীয় বংশোদ্ভূত ফরাসি ব্যক্তি
প্যারিসের গায়িকা
ফরাসি চলচ্চিত্র অভিনেত্রী
ফরাসি সঙ্গীতশিল্পী-গীতিকার
ফরাসি পপ গায়িকা
ফ্রান্সে ক্যান্সারে মৃত্যু
যকৃতের ক্যান্সারে মৃত্যু
ক্যাপিটল রেকর্ডসের শিল্পী
পার্লোফোনের শিল্পী
ইএমআই রেকর্ডসের শিল্পী
ফরাসি গায়িকা
কাবিল বংশোদ্ভূত ফরাসি ব্যক্তি
ম্যাথু ফ্লেমিং

ম্যাথু ভ্যালেন্টাইন ফ্লেমিং (; জন্ম: ১২ ডিসেম্বর, ১৯৬৪) চেশায়ারের ম্যাকক্লেসফিল্ড এলাকায় জন্মগ্রহণকারী প্রথিতযশা ও সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ১৯৯৭ থেকে ১৯৯৮ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ক্রিকেটে কেন্টের প্রতিনিধিত্ব করেছেন। দলে তিনি মূলতঃ অল-রাউন্ডারের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে দক্ষতা দেখিয়েছেন ম্যাথু ফ্লেমিং।

খেলোয়াড়ী জীবন 
প্রথম-শ্রেণীর ক্রিকেটে প্রথম দুই বলে ছক্কা হাঁকিয়ে যাত্রা শুরু করেন। ১৯৯৭ থেকে ১৯৯৮ সময়কালে সংক্ষিপ্তকালের জন্য ইংল্যান্ড দলের পক্ষে ১১টি একদিনের আন্তর্জাতিকে অংশ নিয়েছেন ম্যাথু ফ্লেমিং। বেশ কয়েক মৌসুম কেন্ট দলের নেতৃত্বে ছিলেন।

একদিনের খেলায় আক্রমণধর্মী ও মিডিয়াম পেস বোলিংয়ে দক্ষ ও কার্যকরী অল-রাউন্ডারে পরিণত হন তিনি।

ব্যক্তিগত জীবন 
অবসর পরবর্তী সময়কালে ২০১৬ থেকে ২০১৭ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেছেন ম্যাথু ফ্লেমিং।

ম্যাথু ফ্লেমিংয়ের প্রপিতামহ চার্লস লেসলি ১৮৮০-এর দশকে ইংল্যান্ড ও মিডলসেক্সের পক্ষে প্রথম-শ্রেণীর ক্রিকেট খেলেছেন। জেমস বন্ডের রচয়িতা ইয়ান ফ্লেমিং সম্পর্কে তার আত্মীয়।

তথ্যসূত্র

বহিঃসংযোগ 
 
 
ইন্ডিপেনডেন্টের প্রতিবেদনে ম্যাথু ফ্লেমিং

১৯৬৪-এ জন্ম
জীবিত ব্যক্তি
ইংরেজ ক্রিকেটার
ইংল্যান্ডের একদিনের আন্তর্জাতিক ক্রিকেটার
কেন্টের ক্রিকেটার
কেন্ট ক্রিকেট অধিনায়ক
মেরিলেবোন ক্রিকেট ক্লাবের সভাপতি
চেশায়ারের ক্রীড়াবিদ
ফ্লেমিং পরিবার
ম্যানড্রিভা লিনাক্স

ম্যানড্রিভা লিনাক্স () ম্যানড্রিভার একটি লিনাক্স ডিস্ট্রিবিউশন ছিলো। এটি আরপমি ব্যবহার করতো।

প্রতিটি মুক্তির ভিত্তি হালনাগাদের (লিনাক্স কার্নেল, সিস্টেম সফটওয়্যার ইত্যাদি) জন্যে জীবনকাল ছিলো ১৮ মাস, আর ডেস্কটপ হালনাগাদের (উইন্ডো ম্যানেজার, ডেস্কটপ পরিবেশ, ওয়েব ব্রাউজার ইত্যাদি) জন্যে ১২ মাস। সার্ভার পণ্যগুলো তাদের মুক্তি থেকে কমপক্ষে ৫ বছর পর্যন্ত হালনাগাদ পেতো।

ম্যানড্রিভা লিনাক্সের শেষ মুক্তি ছিলো আগিস্ট ২০১১ সালে। অধিকাংশ ডেভেলপারই মাজিয়া প্রকল্পে অংশগ্রহণ করে। পরবর্তীতে, বাদবাকী ডেভেলপাররা কমুনিটি সদস্যদের সাথে এক হয় ওপেনম্যানডতিভা গঠন করেন।

তথ্যসূত্র

কেডিই
লিনাক্স ডিস্ট্রিবিউশন
আরপিএম-ভিত্তিক লিনাক্স ডিস্ট্রিবিউশন
ড্যানিয়েল ম্যাসি (অভিনেতা)

ড্যানিয়েল রেমন্ড ম্যাসি (; ১০ অক্টোবর ১৯৩৩ - ২৫ মার্চ ১৯৯৮) ছিলেন একজন ইংরেজ অভিনেতা। তিনি ব্রিটিশ টিভি ধারাবাহিক রোডস টু ফ্রিডম-এ ড্যানিয়েল চরিত্রে অভিনয়ের জন্য সর্বাধিক পরিচিত। এছাড়া তিনি ১৯৬৮ সালের মার্কিন চলচ্চিত্র স্টার-এ তার ধর্মপিতা নোয়েল কাওয়ার্ড চরিত্রে অভিনয় করে খ্যাতি অর্জন করেন এবং এই কাজের জন্য সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতার জন্য একাডেমি পুরস্কারের মনোনয়ন লাভ করেন। তার পিতা রেমন্ড ম্যাসিও অস্কার মনোনীত অভিনেতা।

তথ্যসূত্র

বহিঃসংযোগ

 
 
 

১৯৩৩-এ জন্ম
১৯৯৮-এ মৃত্যু
২০শ শতাব্দীর ইংরেজ অভিনেতা
২০শ শতাব্দীর ইংরেজ সঙ্গীতশিল্পী
ইংরেজ কণ্ঠাভিনেতা
ইংরেজ গায়ক
ইংরেজ চলচ্চিত্র অভিনেতা
ইংরেজ টেলিভিশন অভিনেতা
ইংরেজ মঞ্চ অভিনেতা
লন্ডনের অভিনেতা
লন্ডনে ক্যান্সারে মৃত্যু
রয়্যাল শেকসপিয়র কোম্পানির সদস্য
গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
লরন্স অলিভিয়ে পুরস্কার বিজয়ী
ইংল্যান্ডে ক্যান্সারে মৃত্যু
ইলিয়াস জাভেদ

ইলিয়াস জাভেদ (জন্ম: ১৯৪৯ সালে) একজন বাংলাদেশী অভিনয়শিল্পী এবং নৃত্য পরিচালক।তার আসল নাম রাজা মোহাম্মদ ইলিয়াস। নৃত্য পরিচালনা দিয়ে চলচ্চিত্র জগতে অভিষেক ঘটলেও পরবর্তিতে নায়ক হিসেবে প্রধান চরিত্রে অভিনয় করেন শতাধিক চলচ্চিত্রে। তিনি তার অনেক কাজের মধ্যে দোস্ত দুশমন, অন্ধ প্রেম, এবং রাজলক্ষ্মী শ্রীকান্ত চলচ্চিত্রের জন্য বেশি পরিচিত। তার অভিনয় জীবনের সেরা সাফল্য আসে নিশান চলচ্চিত্রের মধ্য দিয়ে।১৯৬৮ সালে জাভেদ অভিনীত প্রথম উর্দু সিনেমা "পায়েল" সিনেমা মুক্তি পেয়েছিলো।এই সিনেমার মাধ্যমে তার বড় পর্দায় অভিষেক ঘটে।পরিচালক মুস্তাফিজ তার নাম জাভেদ দিয়েছিলো।পরে "পায়েল" চলচ্চিত্রটি বাংলাতে "নুপুর" নামে ডাবিং করা হয়।

ব‍্যক্তি জীবনে তিনি ১৯৮৪ সালের ১২ই জানুয়ারি চিত্রনায়িকা ডলি চৌধুরীকে বিয়ে করেন।"চন্দন দ্বীপের রাজকন‍্যা" ছবিতে অভিনয় করতে গিয়ে তারা একে অপরের প্রেমে পড়েন।এই প্রেম একসময় বিয়েতে পরিণত হয়।তবে বিয়ের অনেক বছর পার হয়ে গেলে ও এই দম্পতি এখনো নিঃসন্তান।

প্রারম্ভিক জীবন 
জাভেদ ১৯৪৪ সালে আফগানিস্তানের পেশোয়ারে জন্মগ্রহণ করেন। পরে তিনি স্বপরিবারে সেখান থেকে পাঞ্জাবে চলে আসেন। তার পিতা রাজা মুহাম্মদ আফজন ধার্মিক ব্যক্তি ছিলেন। তিনি চাইতেন তার পুত্র ব্যবসা বা কোন চাকরিতে যোগদান করুক। কিন্তু জাভেদ নৃত্যে এবং পরবর্তীকালে অভিনয়েও আগ্রহী হয়ে ওঠেন।

কর্মজীবন 
১৯৬৩ সালে ১৪বছর বয়সে তিনি পাঞ্জাব থেকে পূর্ব পাকিস্তানের (বর্তমান বাংলাদেশ) ঢাকায় চলে আসেন এবং ঢাকাই চলচ্চিত্রে নৃত্য পরিচালক হিসেবে তার কর্মজীবন শুরু করেন। ১৯৬৪ সালে উর্দু ভাষার চলচ্চিত্র নয়ি জিন্দেগি দিয়ে তার অভিনয় জীবন শুরু হয়।

তথ্যসূত্র

বহিঃসংযোগ 
 

১৯৪৪-এ জন্ম
জীবিত ব্যক্তি
২০শ শতাব্দীর বাংলাদেশী অভিনেতা
বাংলাদেশে আফগান অভিবাসী
বাংলাদেশী চলচ্চিত্র অভিনেতা
বাংলাদেশী নৃত্য পরিচালক
জ্যাক হেমিংওয়ে

জন হ্যাডলি নিকানর "জ্যাক" হেমিংওয়ে (; ১০ অক্টোবর ১৯২৩ - ১ ডিসেম্বর ২০০০) ছিলেন একজন কানাডীয়-মার্কিন মৎস্য শিকারী, সংরক্ষণবাদী ও লেখক। তিনি নোবেল পুরস্কার বিজয়ী মার্কিন কথাসাহিত্যিক আর্নেস্ট হেমিংওয়ের জ্যেষ্ঠ পুত্র। তিনি ও তার সৎমা ম্যারি ওয়েলশ মিলে ১৯২০-এর দশকে প্যারিসের জীবন নিয়ে রচিত তার পিতার স্মৃতিকথা আ মুভেবল ফিস্ট (১৯৬৪)-এর সম্পাদনা করেন, যা আর্নেস্ট হেমিংওয়ের মৃত্যুর তিন বছর পর প্রকাশিত হয়। এছাড়া তিনি দুটি আত্মজীবনী রচনা করেন, সেগুলো হল মিসঅ্যাডভেঞ্চারস অব আ ফ্লাই ফিশারম্যান: মাই লাইফ উইথ অ্যান্ড উইদাউট পাপা (১৯৮৬) এবং আ লাইফ ওয়ার্থ লিভিং: দি অ্যাডভেঞ্চারস অব আ প্যাশনেট স্পোর্টসম্যান (২০০২)।

প্রারম্ভিক জীবন
জ্যাক হেমিংওয়ে ১৯২৩ সালের ১০ই অক্টোবর কানাডার অন্টারিওর টরন্টো শহরে জন্মগ্রহণ করেন। তিনি মার্কিন লেখক আর্নেস্ট হেমিংওয়ে ও তার প্রথম স্ত্রী হ্যাডলি রিচার্ডসনের একমাত্র সন্তান। প্যাট্রিক ও গ্রেগরি হেমিংওয়ে তার দুই সৎ ভাই। তার নামের অংশগুলো তার নামের নাম এবং বিখ্যাত ম্যাটাডর নিকানর ভিয়ালতা ই সেরেসের নাম থেকে নেওয়া হয়। গারট্রুড স্টেইন ও অ্যালিস বি. টকলাস তার ধর্মমাতা ছিলেন।

যখন তিনি হামাগুড়ি দিতে শিখেন তখন তার টেডি-বিয়ারের মত আচরণের জন্য তাকে তার মাতা "বাম্বি" বলে ডাকতেন। তার শৈশব কাটে প্যারিস ও অস্ট্রীয় আল্পস পর্বতের পাদদেশে এবং এসময়ে তিনি এজরা পাউন্ড, জেমস জয়েস, ক্লার্ক গেবল, গ্যারি কুপার ও ইংরিদ বারিমানদের সাথে সময় কাটানোর সুযোগ পান।

তথ্যসূত্র

বহিঃসংযোগ
 
 

১৯২৩-এ জন্ম
২০০০-এ মৃত্যু
অস্ট্রিয়ায় কানাডীয় প্রবাসী
ইংরেজ বংশোদ্ভূত কানাডীয় ব্যক্তি
কানাডীয় আত্মজীবনীকার
টরন্টোর লেখক
ফ্রান্সে কানাডীয় প্রবাসী
মার্কিন আত্মজীবনীকার
মার্কিন বংশোদ্ভূত কানাডীয় ব্যক্তি
মার্কিন যুক্তরাষ্ট্রে কানাডীয় অভিবাসী
হেমিংওয়ে পরিবার
দ্বিতীয় বিশ্বযুদ্ধের মার্কিন সেনা কর্মকর্তা
মার্কিন যুক্তরাষ্ট্রের সেনা কর্মকর্তা
ঠাকুরগাঁও জেলার শিক্ষাপ্রতিষ্ঠানের তালিকা

ঠাকুরগাঁও জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এটি দেশের সর্বউত্তরের জেলা শহর। ঠাকুরগাঁও সদর,  পীরগঞ্জ, বালিয়াডাঙ্গী, রানীশংকৈল ও  হরিপুর - এই পাঁচটি উপজেলার সমন্বয়ে গঠিত ঠাকুরগাঁও জেলায় মোট ৪১৯টি উচ্চ বিদ্যালয় রয়েছে। এটি ঠাকুরগাঁও জেলার উপজেলা ভিত্তিক বিদ্যালয়সমূহের একটি সাধারণ তালিকা।

শিক্ষার হার 
জনশুমারি ও গৃহগণনা-২০২২ অনুসারে এ জেলার শিক্ষার হার ৭৪.৩৮%।

ঠাকুরগাঁও সদর উপজেলার বিদ্যালয়সমূহের তালিকা

পীরগঞ্জ উপজেলার বিদ্যালয়সমূহের তালিকা

বালিয়াডাঙ্গী উপজেলার বিদ্যালয়সমূহের তালিকা

রাণীশংকৈল উপজেলার বিদ্যালয়সমূহের তালিকা

হরিপুর উপজেলার বিদ্যালয়সমূহের তালিকা

তথ্যসূত্র

বহিঃসংযোগ 

ঠাকুরগাঁও জেলা
জেলা অনুযায়ী বাংলাদেশের শিক্ষাপ্রতিষ্ঠানের তালিকা
জয়পুরহাট সরকারি কলেজ

জয়পুরহাট সরকারি কলেজ জয়পুরহাট জেলার একটি সরকারি উচ্চশিক্ষা প্রতিষ্ঠান। এটি জয়পুরহাট রেলওয়ে স্টেশন এর কাছাকাছি অবস্থিত এবং ১৭ নভেম্বর, ১৯৬৩ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১৩টি বিষয়ে স্নাতক (সম্মান) এবং ১৩টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ১১,৪৭৯ জন শিক্ষার্থী অধ্যয়ন করছে।

ইতিহাস
১৯৬৩ সালের ১৭ নভেম্বর উত্তরাঞ্চলের রেলস্টেশন প্ল্যাটফর্মের পাশে জয়পুর হানুমান কক্ষসা বাজলার একটি পুরনো পাটের গুদামে প্রথম কলেজটি প্রতিষ্ঠিত হয়। শুরুতে উচ্চ মাধ্যমিক ও স্নাতক (পাশ) কোর্সে শিক্ষা প্রদান শুরু হয়। ১৯৬৬ সালে রেলস্টেশনের পশ্চিম পাশে নতুন ভবন নির্মাণের পর কলেজটি সেখানে স্থানান্তরিত হয়। ১৯৮০ সালে প্রতিষ্ঠানটি সরকারিকরণ করা হয়। এরপর ১৯৯৭ সালে স্নাতক (সম্মান) ও ২০০৬ সালে স্নাতকোত্তর কোর্স চালু করা হয়। বর্তমান কলেজটির আয়তন ৮.৭৭ একর এবং সাইফুল ইসলাম অধ্যক্ষের দায়িত্ব পালন করছেন।

উপলব্ধ কোর্স 
বর্তমানে রাজশাহী শিক্ষা বোর্ডের অধীনে উচ্চ মাধ্যমিক এবং জাতীয় বিশ্ববিদ্যালয়ের অধীনে স্নাতক ও স্নাতকোত্তর কোর্স চালু আছে। উচ্চ মাধ্যমিকের বিজ্ঞান শাখায় ৬০০ টি এবং মানবিক ও ব্যবসা শাখায় ৩০০টি করে আসন রয়েছে।

উচ্চ মাধ্যমিক
 বিজ্ঞান
 মানবিক
 ব্যবসায় শিক্ষা

স্নাতক (পাশ)
 বিএ (পাস)
 বিএসএস (পাস)
 বিএসসি (পাস)
 বিবিএস (পাস)
 সিসি

স্নাতক (সম্মান)
 বাংলা
 ইংরেজি
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান
 অর্থনীতি
 হিসাব বিজ্ঞান
 ব্যবস্থাপনা
 পদার্থবিদ্যা
 রসায়ন
 উদ্ভিদবিদ্যা
 প্রাণিবিদ্যা
 গণিত

মাস্টার্স ফাইনাল
 বাংলা
 ইংরেজি
 ইসলামিক ইতিহাস ও সংস্কৃতি
 দর্শন
 রাষ্ট্রবিজ্ঞান
 অর্থনীতি
 অ্যাকাউন্টিং
 ব্যবস্থাপনা
 পদার্থবিদ্যা
 রসায়ন
 উদ্ভিদবিদ্যা
 প্রাণিবিদ্যা
 গণিত

মাস্টার্স প্রিলিমিনারি
 দর্শন
 অর্থনীতি
 ব্যবস্থাপনা

সহশিক্ষা কার্যক্রম 
 সেচ্ছায় রক্তদানকারী সংগঠন বাঁধন 
 বাংলাদেশ উদীচী শিল্পীগোষ্ঠী
 পাশে আছি আমরা

সংগঠন 
 কলেজে সক্রিয় রাজনৈতিক ছাত্র সংগঠনগুলো হল
 বাংলাদেশ জাতীয়তাবাদী ছাত্রদল
 বাংলাদেশ ছাত্র ইউনিয়ন
 সমাজতান্ত্রিক ছাত্র ফ্রন্ট
 বাংলাদেশ ইসলামী ছাত্র শিবির 
 বাংলাদেশ ছাত্রলীগ (নিষিদ্ধ সংগঠন)

ফলাফল ও র‍্যাংকিং 
২০০৯ থেকে ২০২৪ পর্যন্ত এইচএসসি পরীক্ষায় মোট অংশগ্রহণ করেছে ১৭,৫৭৫ জন, পাস করেছে ১৫,৪৯৮ জন, ফেল করেছে ২,০৭৭ জন, এ+ পেয়েছে ৩১৩৪ জন, শতকরা পাস করেছে ৮৮.১৮%, শতকরা এ+ পেয়েছে ১৭.৮৩ %।

২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৮৬তম, বোর্ডে ১২ তম, বিভাগে ১২ তম এবং জেলায় ২য় তম স্থানে রয়েছে।

আরো দেখুন 
বাংলাদেশের সরকারি কলেজের তালিকা

তথ্যসূত্র

বহিঃসংযোগ 
 

জয়পুরহাট জেলার মহাবিদ্যালয়
১৯৬৩-এ প্রতিষ্ঠিত শিক্ষাপ্রতিষ্ঠান
১৯৬৩-এ পূর্ব পাকিস্তানে প্রতিষ্ঠিত
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
চারবলাক জেলা

চারবলাক (অথবা চাহার বলাক অথবা চার বলাক) () জেলা (জনসংখ্যা: ৬৬,৩০০) আফগানিস্তানের বাল্‌খ প্রদেশের পশ্চিম অঞ্চলে অবস্থিত একটি জেলা। এটির রাজধানীর নাম হচ্ছে চারবলাক গ্রাম, যেটি মাজারী শরীফ থেকে ৪০ কিলোমিটার উত্তর-পশ্চিমাঞ্চলে অবস্থিত। যেখানে জনসংখ্যার অধিকাংশই পশতুন সম্প্রদায়ের।

এই জেলাটির পূর্বের নাম ছিল আদীনা মসজিদ (آدینه‌ مسجد), যেটি পরবর্তীতে মোহাম্মাদ গুল খান মোমান্দ থেকে চারবলাক এ স্থানান্তরিত করা হয়।

তথ্যসূত্র

বাল্‌খ প্রদেশের জেলা
লুৎফুজ্জামান বাবর

লুৎফুজ্জামান বাবর (জন্ম: ১০ অক্টোবর ১৯৫৮) হলেন একজন বাংলাদেশি রাজনীতিবিদ। বর্তমানে তিনি বাংলাদেশ জাতীয়তাবাদী দল বিএনপি'র জাতীয় নির্বাহী কমিটির সদস্য। তিনি ২০০১ থেকে ২০০৬ সাল পর্যন্ত খালেদা জিয়ার মন্ত্রীসভায় নেত্রকোণা-৪ আসনের সংসদ সদস্য ও স্বরাষ্ট্র প্রতিমন্ত্রী ছিলেন।

জন্ম ও প্রাথমিক জীবন 
লুৎফুজ্জামান বাবর ১০ অক্টোবর ১৯৫৮ সালে তৎকালীন পূর্বপাকিস্তানের নেত্রকোণার মদন পৌরসভার বাড়িভাদেরায় জন্মগ্রহণ করেন।

পারিবারিক জীবন 
লুৎফুজ্জামান বাবরের পিতা সাবেক পুলিশ কর্মকর্তা এ কে লুৎফর রহমান ও মাতা জোবাইদা রহমান। চার ভাই ও তিন বোনের মধ্যে বাবর তৃতীয়। তার স্ত্রী তাহমিনা জামান শ্রাবণী ২০১৮ সালের একাদশ জাতীয় সংসদ সদস্য নির্বাচনে বাংলাদেশ জাতীয়তাবাদী দলের প্রার্থী ছিলেন। এই দম্পতির ১ ছেলে লাবিব ইবনে জামান ও ১ মেয়ে তাসফিয়া বিনতে জামান।

রাজনৈতিক জীবন 
লুৎফুজ্জামান বাবর ১৯৯১ সালের পঞ্চম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে সংসদ সদস্য নির্বাচিত হন।

এরপর ১৫ ফেব্রুয়ারি ১৯৯৬ সালের ষষ্ঠ ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে নেত্রকোণা-৪ আসন থেকে সংসদ সদস্য নির্বাচিত হন।

অষ্টম সংসদে তিনি স্বরাষ্ট্র প্রতিমন্ত্রী হিসেবে দায়িত্ব পালন করেন।

১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে ও ২০০৮ সালের নবম জাতীয় সংসদ নির্বাচনে স্বতন্ত্র প্রার্থী হিসেবে আনারস প্রতীক নিয়ে নেত্রকোণা-৪ আসন থেকে নির্বাচনে লড়ে তিনি পরাজিত হন।

সমালোচনা ও বিতর্ক 
লুৎফুজ্জামান বাবর ১৯৮০'র দশকে ঢাকা বিমানবন্দর-কেন্দ্রীক ব্যবসা শুরু করেন বলে অভিযোগ রয়েছে। তিনি ১৯৮০ সালে প্রেসিডেন্ট হুসেইন মুহাম্মদ এরশাদের মেয়াদ চলাকালে ক্যাসিও ব্র্যান্ডের ঘড়ি পাচার করতেন বলে অভিযোগ রয়েছে। তার ঘনিষ্ঠদের দাবী-তিনি কখনোই বিমানবন্দর কেন্দ্রীক ব্যবসার সঙ্গে জড়িত ছিলেন না।

২১ আগস্ট ২০০৪ সালে গ্রেনেড হামলা মামলায় ১৮ মার্চ ২০১২ সালে তারেক রহমান ও লুৎফুজ্জামান বাবর সহ নতুন তালিকাভুক্ত ৩০ আসামির নাম যুক্ত হয়। ১ অক্টোবর ২০১৮ সালে এই মামলায় তাকে মৃত্যুদণ্ড দেয়া হয়। ২০২৪ সালের ১ ডিসেম্বর তিনি এই মামলায় হাইকোর্ট থেকে খালাস পান।

২০০৪ সালে ধরা পড়া ১০ ট্রাক অস্ত্রের চালান মামলায় ৩ অক্টোবর ২০১০ সালে ১০ ট্রাক অস্ত্র মামলায় শ্যেন অ্যরেস্ট দেখানো হয় বাবরকে। এই মামলায়ও তাকে মৃত্যুদণ্ড দেয়া হয়। ২০২৪ সালের ১৮ ডিসেম্বর এই মামলায় সাবেক স্বরাষ্ট্র প্রতিমন্ত্রী লুৎফুজ্জামান বাবর ও এনএসআইয়ের সাবেক মহাপরিচালক অবসরপ্রাপ্ত মেজর জেনারেল রেজ্জাকুল হায়দার চৌধুরীসহ ৪ জনকে খালাস দিয়েছেন হাইকোর্ট।

১২ই সেপ্টেম্বর ২০২৪ সালে, বাবর প্রাক্তন অর্থমন্ত্রী শাহ এএমএস কিবরিয়া হত্যা মামলা এবং প্রাক্তন মন্ত্রী সুরঞ্জিত সেন গুপ্ত হত্যাচেষ্টা সহ চারটি মামলায় জামিন পান। ১৮ই ডিসেম্বর ২০২৪ সালে তিনি হাই কোর্ট এর নির্দেশে ১০ ট্রাক অস্ত্র মামলা থেকে খালাস পান।

মুক্তি
২০২৫ সালের ১৬ই জানুয়ারি সকল মামলাগুলো থেকে খালাস পেয়ে তিনি কেরানীগঞ্জের কেন্দ্রীয় কারাগার থেকে মুক্তি পান। দীর্ঘ সাড়ে সতেরো বছর পর তার কারাবাসের অবসান ঘটে।

তথ্যসূত্র

বহিঃসংযোগ
 
 

জীবিত ব্যক্তি
১৯৫৮-এ জন্ম
নেত্রকোণা জেলার রাজনীতিবিদ
বাংলাদেশ জাতীয়তাবাদী দলের রাজনীতিবিদ
পঞ্চম জাতীয় সংসদ সদস্য
ষষ্ঠ জাতীয় সংসদ সদস্য
অষ্টম জাতীয় সংসদ সদস্য
খালেদা জিয়ার দ্বিতীয় মন্ত্রিসভার সদস্য
বাংলাদেশের স্বরাষ্ট্র প্রতিমন্ত্রী
নেত্রকোণা জেলার ব্যক্তি
পোর্টেজ (সফটওয়্যার)

পোর্টেজ () জেন্টু লিনাক্স নির্মিত একটি প্যাকেজ ব্যবস্থাপনা সিস্টেম, যেটি ক্রোম ওএস, সাবায়ন, এবং ফান্টু লিনাক্স-কর্তৃকও ব্যবহৃত হয়। পোর্টেজ পোর্ট সংগ্রহ ধারণার উপর ভিত্তি করে নির্মিত। জেন্টুকে প্রায়সময়ই মেটা ডিস্ট্রিবিউশন বলে ডাকা হয়, এর উচ্চমাত্রার নমনিয়তার জন্যে, যেটি এটিক অপারেটিং সিস্টেমের বেড়াকল থেকে মুক্ত করে দেয়।   জেন্টু/অল্ট প্রকল্প অন্যান্য অপারেটিং সিস্টেম ম্যাবেজ করার জন্যে পোর্টেজ ব্যবহার করে থাকে, যথা— বিএসডি, ম্যাক ওএস এবং সোলারিস। এদের মধ্যে উল্লেখযোগ্য প্রয়োগ দেখা যায় জেন্টু/ফ্রিবিএসডিতে।

প্যাকেজ ম্যানেজার স্পেসিফিকেশন প্রকল্প নামে একটি চলমান প্রচেষ্টা রয়েছে, যার উদ্দেশ্য পোর্টেজকে মানোপযোগী করা ও এর আচরণ নথিভুক্ত করা।

তথ্যসূত্র 

মুক্ত পাইথন সফটওয়্যার প্রোগ্রাম